Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: a 8/2003. (II. 19.) GKM rendelethez
Paragraph Index: 560

4. Felügyelet a bejelentett szervezet felelõsségével 4.1. E felügyelet biztosítja a jóváhagyott minõségügyi rendszerbõl eredõ kötelezettségek megfelelõ teljesítését. 4.2. A tulajdonosnak, a Közösségben letelepedett meghatalmazott képviselõjének, a berendezés üzemeltetõjének, illetve a jóváhagyott szervezetnek biztosítania kell a bejelentett szervezet szabad belépését felügyelet céljából az ellenõrzés, tesztelés és tárolás helyszíneire, és rendelkezésére kell bocsátania minden szükséges dokumentumot, különösen: — a minõségügyi rendszer dokumentációját; — a gyártási tervdokumentációt; — a minõségügyi feljegyzéseket, pl. az ellenõrzési jegyzõkönyveket, a vizsgálatok adatait, az e területen foglalkoztatott munkatársak képzettségére vonatkozó jegyzõkönyveket. 4.3. A bejelentett szervezet rendszeres felülvizsgálatai biztosítják, hogy a tulajdonos, a Közösségben letelepedett meghatalmazott képviselõje, a berendezés üzemeltetõje vagy a jóváhagyott szervezet fenntartsa és alkalmazza jóváhagyott minõségügyi rendszerét. A felülvizsgálatok jegyzõkönyveit át kell adni a tulajdonosnak, képviselõjének, a berendezés üzemeltetõjének, illetve a jóváhagyott szervezetnek. 4.4. A fentieken kívül a bejelentett szervezet váratlan ellenõrzést is tarthat. A bejelentett szervezet a minõségügyi rendszer megfelelõ mûködésének váratlan ellenõrzése során szükség szerint vizsgálatokat végezhet vagy végeztethet. A váratlan ellenõrzésrõl, vagy adott esetben a tesztrõl készült jegyzõkönyvet át kell adni a tulajdonosnak, meghatalmazott képviselõjének, a berendezés üzemeltetõjének, illetve a jóváhagyott szervezetnek.

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes